
Parlamentul  României

Camera  Deputaţilor

Comisia pentru industrii si servicii

Bucureşti, 04.04.2007








                          Nr.23/71/2007
AVIZ

asupra proiectului de Lege pentru aprobarea Ordonanţei de urgenţă a Guvernului nr. 98/2006 privind supravegherea suplimentară a instituţiilor de credit, a societăţilor de asigurarea şi/sau de reasigurare, a societăţilor de servicii de investiţii financiare şi a societăţilor de administrare a investiţiilor dintr-un conglomerat financiar


În conformitate cu prevederile art.95 şi 115din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr. 98/2006 privind supravegherea suplimentară a instituţiilor de credit, a societăţilor de asigurarea şi/sau de reasigurare, a societăţilor de servicii de investiţii financiare şi a societăţilor de administrare a investiţiilor dintr-un conglomerat financiar, transmis cu adresa nr.P.L.X 136 din 19 martie 2007, înregistrată sub nr.23/71 din 20 martie 2007.



Proiectul de lege a fost adoptat de Senat în şedinţa din 8 martie 2007.


Consiliul Legislativ a avizat favorabil proiectul actului normativ.



Membrii comisiei au dezbătut, în şedinţa din 4 aprilie 2007, proiectul de lege care are ca obiect instituirea unui mecanism de supraveghere suplimentară a instituţiilor de credit, a societăţilor de asigurare şi/sau de reasigurare, a societăţilor de servicii de investiţii financiare şi a societăţilor de administrare a investiţiilor care fac parte dintr-un conglomerat financiar, ce furnizează servicii în sectorul bancar şi al asigurărilor, în scopul asigurării stabilităţii financiare şi al protecţiei deponenţilor, al asiguraţilor şi al investitorilor, supraveghere exercitată de către o autoritate coordonatoare desemnată din cadrul autorităţilor componente pentru supravegherea sectorială.


În urma dezbaterilor, membrii comisiei au hotărât, cu unanimitate de voturi, să avizeze favorabil proiectul de lege Lege pentru aprobarea Ordonanţei de urgenţă a Guvernului nr. 98/2006 privind supravegherea suplimentară a instituţiilor de credit, a societăţilor de asigurarea şi/sau de reasigurare, a societăţilor de servicii de investiţii financiare şi a societăţilor de administrare a investiţiilor dintr-un conglomerat financiar, în forma adoptată de Senat.


Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.
                                                             PREŞEDINTE,

                                                               Iulian Iancu
Consilier,
Silvia Vlăsceanu

